stanford-oval/wikipedia huggingface dataset:
כמה שנים
הערות שוליים

1 2 3 4  עדן בן זקן - כמה שנים, נבדק ב-2022-02-06
↑  עדן בן זקן - מה קרה (Prod. by Moshe & Ofek), נבדק ב-2022-02-06
↑  מעדן בן זקן ועד עוזאל: 8 שירים חדשים שיצאו השבוע, באתר ‏מאקו‏, 26 בינואר 2022
| עדן בן זקן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | מלכת השושנים • תאמין לי • לזאת שניצחה • חיים שלי • מועבט • עם או בלי לאהוב • 7 • דם שלי |  |
| אלבומים אחרים | Live קיסריה 2022 • הרמיקסים • מופע העשור (Live) |  |
| ערכים קשורים | NMC • ארומה מיוזיק • "אקס פקטור ישראל" |  |
| עדן בן זקן – סינגלים |
| --- | --- | --- |
| מלכת השושנים | "מנגינה" • "מלכת השושנים" • "שיכורים מאהבה" • "פיסה מזכרוני" • "אלבינה" |  |
| תאמין לי | "תאמין לי" • "כל העיר שלנו" • "תזיזו" • "אף אחד" • "אין לי אותך" • "הייתי חוזרת" |  |
| לזאת שניצחה | "לזאת שניצחה" • "רציתי" • "כולם באילת" • "צועקת" |  |
| חיים שלי | "תל אביב בלילה" • "בא לי לחבק אותך" • "חיים שלי" • "מקסיקו" • "מילה של גבר" • "יאסו" • "תגיד לי Je t'aime" • "חצי מדינה" • "תרקדו" |  |
| מועבט | "אגרוף" • "כשתבוא" • "קוקוריקו" • "אהבה של אמא (חיים שלי)" • "אנא מג'נונה" • "חיים מאושרים" • "מתגעגעת אותך" • "הגענו הבנות" • "מועבט" • "ברחובות של תל אביב" • "איך אתה הולך" |  |
| עם או בלי לאהוב | "עם או בלי לאהוב" • "סירי" • "מה איתי" • "ניסיתי" • "אלף כוכבים" • "עשית לי טוב" • "WTF" • "הבת שלך" • "שוב תגיד לי בואי" • "דינרו" • "פילטרים יפים" • "כמה שנים" • "מה קרה?" • "ממתק" • "בסוף כל יום" |  |
| 7 | "חמסה" • "משחק קלפים" • "ילדת רחוב" • "עמנואלה" • "כינורות" • "ראשון בבוקר" • "להיות שלך" • "ריגוש זמני" • "מילה טובה" |  |
| דם שלי | "דם שלי" • "היית אחותי" • "תמיד נשאר אני" • "חיפשתי אותו בנרות" |  |
| סינגלים אחרים | "הללויה" • "Fresh" • "שונה מהנוף" • "Bonsoir" • "הזמן שלנו" • "והיא שעמדה" • יש בי אהבה" • "קטן עלינו" • "מקלט בטוח" • "תהמר עליי" • "מי אני בלעדיך" • "מלאכים" • "100 קילומטר" • "מסיבת הרווקות" • "נשבעת אמונים" • "עוד טיפה" |  |
| השתתפות בסינגלים | "מקסיקאנה" • "Godparent" |  |
| שירים אחרים | "הפשע המושלם" ‏•‏‏ "אולי תִּפָּתַח הדלת" |  |
ישיבת דבר ירושלים

| --- | --- |
אין תמונה חופשית
 ישיבה
 תקופת הפעילות:  1970–הווה (כ־54 שנים) 
 מיקום
 מדינה:  ישראל ישראל
 קואורדינטות:  31°46′59″N 35°10′38″E﻿ / ﻿31.78307778°N 35.17720278°E﻿ / 31.78307778; 35.17720278
 dvar.org.il
  (למפת ירושלים מוגדלת) ישיבת דבר ירושלים(למפת ירושלים רגילה) ישיבת דבר ירושלים(למפת הרי ירושלים רגילה) ישיבת דבר ירושלים(למפת הרי ירושלים מוגדלת) ישיבת דבר ירושלים
 
ישיבת דבר ירושלים (באנגלית: האקדמיה הירושלמית ללימודי יהדות) היא ישיבה לחוזרים בתשובה בירושלים בראשות הרב ברוך הורוויץ.
בשנת 1970 עלה הרב ברוך הורוויץ ממנצ'סטר לישראל והתיישב בירושלים. עם בואו הקים את ישיבת דבר ירושלים כמסגרת תורנית לנוער ולסטודנטים ממדינות אנגלוסקסיות.
בתקופה הראשונה שכנה הישיבה בשכונת סנהדריה, משם עברה לבניין ישיבת חברון בשכונת גאולה. בשנת 1997 עברה לשכונת הר נוף. הישיבה מציעה שיעורי תורה בכמה שפות ורמות. כמו כן היא מפעילה אולפן עברית.
בישיבה מכהן כמשגיח וכר"מ הרב יואל שוורץ, ואת ספריו פרסם בהוצאת הישיבה. כמו כן כיהנו בה הרב בן ציון לופיאן, בנו של הרב אליהו לופיאן, והרב אביעזר וולפסון אביו של הרב דניאל וולפסון.
כנוריתיים

| כנוריתיים |
| --- | --- |
 Rhynchobatus australiae
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
על־סדרה:: בטאים
סדרה:: תריסנאים
משפחה:: כנוריתיים
שם מדעי
 Rhinidae ‏מילר והנלה, 1841

כנוריתיים (שם מדעי: Rhinidae) היא משפחה של דגי סחוס שטוחים מסדרת הגיטרנאים. לבני משפחה זו גוף מוארך המזכיר בצורתו גיטרה או כינור. חוטמם מוארך ופיהם מצוי בתחתית גופם.
דגים אלה חיים במים רדודים סביב האזור האינדו-פסיפי ובמזרח האוקיינוס האטלנטי במי שוניות וחוליות. הם צדים דגים וחסרי חוליות ימיים קטנים.
הגדול בבני המשפחה הוא כנורן לבן נקוד שאורכו מעל 3 מטר ומשקלו עד 220 קילוגרם.
סוגים

סוג ומין יחיד כִּנּוֹרִית כַּדַּת-רֹאשׁ (Rhina ancylostoma)
סוג כינורן (Rhynchobatus )
מין Rhynchobatus australiae
מין Rhynchobatus cooki
מין כנורן לבן נקוד (Rhynchobatus djiddensis)
מין Rhynchobatus immaculatus
מין כינורן לייביס (Rhynchobatus laevis)
מין Rhynchobatus luebberti
מין Rhynchobatus palpebratus
מין Rhynchobatus springeri
סוג ומין יחיד Rhynchorhina mauritaniensis
לואיג'י פירוני

לואיג'י פירוני (נולד ב-8 בספטמבר 1980 בלייז') הוא כדורגלן עבר בלגי ששיחק כחלוץ.
פירוני שיחק בנבחרת בלגיה. הוא סיים את עונת 2003-2004 כמלך השערים של ליגת העל הבלגית עם 28 כיבושים. בעבר שיחק עבור המועדונים סטנדרד ליאז', ר.פ.צ ליאז', מוסקרון, אנדרלכט וגנט בבלגיה, ובאוסר, נאנט, לאנס ולנסיאן וארל-אביניון הצרפתיות.
כנסיית סנט דנסטן שבמזרח

| --- | --- |

 מידע כללי
 סוג:  church ruin 
 כתובת:  St Dunstan's Hill, London, EC3R 5DD 
 מיקום:  הסיטי של לונדון 
 מדינה:  הממלכה המאוחדת 
 הקמה ובנייה
 תקופת הבנייה:  ?–1698
 תאריך פתיחה רשמי:  1698 
 תאריך פירוק:  1941 
 אדריכל:  כריסטופר רן 
 סגנון אדריכלי:  התחייה הגותית, אדריכלות גותית, Gothic Survival architecture 
 קואורדינטות:  51°30′35″N 0°04′58″W﻿ / ﻿51.509672222222°N 0.082722222222222°W﻿ / 51.509672222222; -0.082722222222222
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקסכנסיית סנט דנסטן שבמזרח(למפת לונדון רגילה) קנט סארי בר. בקי. הרטפורדשייר אסקסכנסיית סנט דנסטן שבמזרח(למפת הסיטי של לונדון רגילה) כנסיית סנט דנסטן שבמזרח(למפת הסיטי של לונדון מוגדלת) כנסיית סנט דנסטן שבמזרח
 
כנסיית סנט דנסטן שבמזרח
כנסיית סנט דנסטן שבמזרח (באנגלית: St Dunstan-in-the-East) היא כנסייה אנגליקנית שהייתה על גבעת סנט דנסטן באמצע הדרך בין גשר מצודת לונדון לבין מצודת לונדון בסיטי של לונדון. הכנסייה נהרסה במהלך הבליץ במלחמת העולם השנייה. הריסותיה הן גן ציבורי כיום.
היסטוריה

הכנסייה נוסדה בשנת 1100 בסגנון גותי. היא ניזוקה מאוד בשרפה הגדולה של לונדון בשנת 1666, ושוקמה בין השנים 1668–1671. צריח, בתכנונו של סר כריסטופר רן, נוסף לכנסייה שלושים שנה לאחר שיקומה. הצריח תוכנן בסגנון גותי כך שיתאים לכנסייה.
מצב הכנסייה התדרדר, והיא נבנתה מחדש בין השנים 1817–1821 על ידי האדריכלים דייוויד לאיינג וויליאם טייט. הצריח של רן שולב במבנה החדש.
בשנת 1941 נהרסה הכנסייה במהלך הבליץ. לאחר המלחמה הוחלט לא לשקמה. ב-1967 החליט האיגוד של לונדון להפוך את הריסות הכנסייה לגן ציבורי, וזה נחנך ב-1971.
הצריח שתכנן רן שרד את הבליץ, ומשמש כיום מרפאה ציבורית. מהכנסייה עצמה נותרו רק הקירות הצפוני והדרומי, וביניהם נשתלו עצים ונבנו מספר מזרקות. הגן נחשב לאחד מהיפים בגני הסיטי.
כמה כמה (שיר של שרית חדד)

"כמה כמה" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-15 באוגוסט 2012, כסינגל שלא מתוך אלבום, על ידי חברת התקליטים אבי גואטה הפקות בע"מ.
השיר הגיע למקום השלישי במצעד של מדיה פורסט.
רקע וכתיבה

השיר נכתב והולחן על ידי קובי אוז ויוני רועה והופק על ידי תמיר צור. השיר הוא שיר חתונות, המכיל בתוכו את סגנון הפופ ואת סגנון המוזיקה המזרחית. בשיר מוזכרת השחקנית הצרפתייה בריז'יט בארדו.
יוסי חרסונסקי סקר את השיר, והפנה כלפיו ביקורת מעורבת.
וידאו קליפ

הווידאו קליפ המלא שצולם עבור השיר בוים על ידי עומר טובי, ופורסם לראשונה ביוטיוב ב-4 בספטמבר 2012. הקליפ מציג לאורכו דמויות שונות על עוגה גדולת ממדים שמופיעה בעטיפת הסינגל, ובאחת הסצנות את שרית חדד בתוך צדפה.
נכון ל-25 באוגוסט 2018, מונה הצפיות של הקליפ והאודיו שפורסמו עבור השיר, עומדים על קרוב למיליון צפיות.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ישראל | מדיה פורסט ישראל | 3 |  |
|  ישראל | רדיו אמצע הדרך | 3 |  |
כנסיית סנט מרטין (קנטרברי)

חצר הכנסייה
כנסיית סנט מרטין בקנטרברי (באנגלית: St Martin's Church, Canterbury) הנמצאת במרחק קצר ממרכז העיר, היא הכנסייה הקהילתית העתיקה ביותר באנגליה שעדיין נמצאת בשימוש.
היסטוריה

גילו של בניין הכנסייה הנוכחי שנוי במחלוקת, ויש בו חלקים המיוחסים לאדריכלות הרומית או לסקסונית. ישנה הסכמה רחבה כי הכנסייה שימשה ככנסייתה הפרטית של המלכה ברתה קנט ושל הכומר האישי שלה, ליודהארד. כמו כן, ההשערה הרווחת היא כי הכנסייה הייתה המקום שבו אוגוסטין מקנטרברי נשא את דרשותיו, וכן המקום שבו התרחשה הטבלתו של המלך אתלברט. אף על פי שברתה הייתה נוצרית ואתלברט עובד אלילים, הוא התיר לה להמשיך ולהחזיק באמונתה ולהתפלל בכנסייה.
לפי ממצאים מקומיים הוכח שהנצרות הייתה קיימת באזור זה של העיר באותה תקופה ושבכנסייה יש לבנים רומיות משומשות. אולם, העיצוב של הכנסייה איננו רומי בצורה מובהקת ומסיבה זו יש הטוענים שהיא נבנתה באמצע המאה ה-4, מיד לאחר תום הכיבוש הרומי ותחילת ההגירה האנגלו-סקסית.
האזכור הקדום ביותר של הכנסייה הוא בהצהרתו של בדה ונרביליס, שנאמרה כ-100 שנים לאחר מותו של אוגוסטין. בהצהרה נאמר: "הייתה בצד המזרחי של העיר כנסייה שהוקדשה לכבודו של מרטין הקדוש; היא נבנתה עוד בתקופה שבה הרומאים שלטו בבריטניה. אין בכתביו של בדה תשובה לשאלה האם הכנסייה שימשה לצורך טקסים נוצריים בתקופה הרומית, או האם היא הייתה מקדש פגאני שהפך לכנסייה לאחר שהנוצרים עלו לשלטון.
בשנת 597 הגיע אוגוסטין לקנט ביחד עם עדתו למטרות מיסיונריות. לאחר שהם קיבלו את רשותו של המלך הם הגיעו לכנסיית סנט מרטין על מנת "להיפגש, לשיר, להתפלל, לומר את המיסה, להטיף ולהטביל לנצרות" (לפי דברי בדה ונרביליס). זמן קצר לאחר תחילת פעילותם המיר המלך את דתו. טקס המרת הדת נערך ביום חג הפנטקוסט ב-2 ביוני 597. לפי המסורת הטקס התרחש בכנסייה עצמה.
אין מידע רב על האירועים שהתרחשו בכנסייה לאחר מותו של אוגוסטין, למעט אזכור אחד בצ'ארטר אנגלו-סקסי משנת 867. הכנסייה ייחודית בכך שהיא לא מצויה בתחום סמכותו של סגן הבישוף של קנטרברי. חלק מהרכוש הנוכחי של הכנסייה התקבל מעזבונם של מספר אנשים בין השנים 1402 ל-1598, ויש תיעוד מלא של כל הרקטורים מאז 1314. בשנת 1681 אוחד משרת מנהל הכנסייה עם זו של מנהל כנסיית פאולוס הקדוש.
כתוצאה מהפצצות אוויריות של הלופטוואפה במהלך מלחמת העולם השנייה הכנסייה ספגה נזקים כבדים, כאשר כ-75% מהרעפים נפגעו והחלונות ספגו נזקים כבדים כתוצאה מהפיצוצים. אחד מהשערים שדרכם נכנסו אל חצר הכנסייה נפגע כתוצאה מההדף שנוצר מהתפוצצותה של פצצה שנחתה בשביל סמוך. הכנסייה כמעט נחרבה כתוצאה משרפה שהתרחשה בליל ה-31 באוקטובר 1942, כאשר נערכו באזור קנטרברי שלוש פשיטות אוויריות. בחצר הכנסייה נחתו ארבע פצצות תבערה שנשרפו לאחר מכן, מתוכן שתיים במרחק של כ-2 מטרים מהכנסייה.
בחצר הכנסייה נמצאים הקברים של משפחות מקומיות ידועות וכן של אנשי שם אחרים כגון תומאס סידני קופר, מארי טרטל וכדומה.
לכנסייה יש מסורת מוזיקלית ממושכת שהחלה בנזירי סנט אוגוסטין ונמשכת עד היום. יום ראשון הראשון של כל חודש מוקדש בדרך כלל לקונצרט של ארבעה זמרים.
ב-1988 הוכרזה הכנסייה כאתר מורשת עולמית על ידי אונסק"ו, ביחד עם קתדרלת קנטרברי ומנזר סנט אוגוסטין.
כנסיית סנט ברת'ולומיו הקטנה

מבט חיצוני של כנסיית סנט ברת'ולומיו הקטנה
פנים הכנסייה
כנסיית סנט ברת'ולומיו הקטנה (באנגלית: St Bartholomew-the-Less) היא כנסייה אנגליקנית בסיטי של לונדון שבאנגליה. זוהי הכנסייה הרשמית של בית החולים סנט ברת'ולומיו והיא נמצאת בשטחו.
היסטוריה

הכנסייה הוקמה בשנת 1123 בשם "הקפלה של הצלב הקדוש" בקרבת מיקומה הנוכחי, אליו הועברה ב-1184. בזמן הרפורמציה הפכה הכנסייה לכנסייה של בית החולים הסמוך וקיבלה את שמו. סיומת שמה "הקטנה" באה להבחינה מהכנסייה הסמוכה - כנסיית סנט ברת'ולומיו הגדולה.
מגדל הכנסייה וקצהה המערבי נבנו במאה ה-15. שניים משלושת פעמוני הכנסייה ניצוקו בשנים 1380 ו-1420, והם ומנגנון הפעמונים המקורי (העתיק ביותר בסיטי) עדיין פועלים במגדל השעון של הכנסייה. פנים הכנסייה שופץ ב-1793 על ידי ג'ורג' דאנס הצעיר, ומבנה הכנסייה שופץ על ידי תומאס הארדוויק ב-1825. הארדוויק החליף את קורות הגג שהעלו רקב במהלך השנים בגג הנתמך בקורות ברזל.
הכנסייה ניזוקה במהלך הבליץ במלחמת העולם השנייה, אך שוקמה ונבנתה מחדש בשנת 1951.
אירועים בכנסייה

בכנסייה הוטבל לנצרות האדריכל איניגו ג'ונס בשנת 1573.
ב-1613 נקבר בכנסייה תומאס בודלי, מחדשהּ של הספרייה הבודליינית.
כלא ניוגייט

| --- | --- |

 מידע כללי
 סוג:  בית סוהר 
 על שם:  כלא ניוגייט 
 מיקום:  הסיטי של לונדון 
 מדינה:  הממלכה המאוחדת 
 הקמה ובנייה
 תקופת הבנייה:  ?–1188
 תאריך פתיחה רשמי:  1188 
 קואורדינטות:  51°30′56″N 0°06′07″W﻿ / ﻿51.515691666667°N 0.10191944444444°W﻿ / 51.515691666667; -0.10191944444444
  (למפת לונדון מוגדלת) קנט סארי ברקשייר בקינגהאם הרטפורדשייר אסקסכלא ניוגייט(למפת לונדון רגילה) קנט סארי בר. בקי. הרטפורדשייר אסקסכלא ניוגייט(למפת הסיטי של לונדון רגילה) כלא ניוגייט(למפת הסיטי של לונדון מוגדלת) כלא ניוגייט
 
כלא ניוגייט השני: "מראה ממערב של ניוגייט" (1810), מאת ג'ורג' שפרד
כלא ניוגייט (באנגלית: Newgate Prison, תרגום מילולי: "כלא השער החדש") היה בית סוהר בתוך הסיטי של לונדון, בפינת רחוב ניוגייט ו"אולד ביילי". במקור הכלא היה ממוקם באתר בו היה "ניוגייט" ("השער החדש") – אחד משערי חומת לונדון הרומית. השער והכלא נבנו מחדש במאה ה-12, ונהרסו ב-1904. הכלא הורחב ונבנה מחדש פעמים רבות, והיה פעיל במשך יותר מ-700 שנה, מ-1188 ועד 1902.
היסטוריה

בתחילת המאה ה-12 הנהיג הנרי השני, מלך אנגליה רפורמות משפטיות אשר נתנו לכתר שליטה רבה יותר על מערכת המשפט. כחלק מרפורמות אלו הורה המלך ב-1166 על בניית בתי כלא, בהם ניתן יהיה להחזיק את הנאשמים בזמן שהשופטים המלכותיים ידונו ויכריעו בחפותם או באשמתם, וכן לצורך ענישה. כלא ניוגייט, שנפתח ב-1188, היה המוסד הראשון שהוקם למטרה זו.
כמה עשורים מאוחר יותר, ב-1236, הורה המלך על המרת אחד מן הצריחים של ניוגייט (שעדיין שימש כאחד מהשערים הראשיים לכניסה לעיר) להרחבה לכלא, במטרה להגדיל באופן משמעותי את שטחו. התוספת כללה תאי צינוק חדשים והוספת בניינים סמוכים לכלא. תוספת זו נשארה ללא שינוי במשך כמעט מאתיים שנה.
במאה ה-15 היה כלא ניוגייט זקוק כבר לשיפוץ משמעותי. הבניין היה במצב של קריסה ובלאי. אסירים רבים מתו עקב צפיפות, מחלות ותנאים סניטריים גרועים. בשנה אחת נרשמו 22 אסירים שמתו ממה שכונה "קדחת כלא" ("gaol fever"). המצב היה כל כך קשה עד כי ב-1419 סגרו פקידי העירייה באופן זמני את הכלא.
בעקבות לחץ ציבורי על כך שאגף הנשים קטן מדי ולא הכיל כלל בתי שימוש, ובשל כך נאלצו הנשים לעבור דרך אגף הגברים על מנת להגיע לתאי השירותים לנשים, התווסף למבנה הכלא בשנת 1406 מגדל נוסף עבור האסירות. בשנת 1422 ניתן אישור לחידוש של הכלא, והשער ומבנה הכלא נהרסו ונבנו מחדש. במבנה החדש היו אולם מרכזי שבו היו הארוחות וכן כנסייה חדשה. כמו כן נבנו תאים ומרתפים נוספים ללא אור וללא אוורור.
הכלא נהרס בשרפה הגדולה של לונדון בשנת 1666 ונבנה מחדש בשנת 1672 על ידי סר כריסטופר רן, תוך הרחבתו לתוך בניינים חדשים בצד הדרומי של הרחוב.
בשנת 1770 הקצה הפרלמנט סכום של 50,000 ליש"ט (כ-7 מיליארד ליש"ט במחירי 2020) לצורך הרחבת הכלא ובניית בית משפט חדש. עיריית לונדון הקצתה שטח של 7,500 מ"ר (500 מטרים על 15 מטרים) לאותה מטרה. העבודה כבר כמעט הושלמה כאשר הכלא הותקף על ידי המון במהלך מהומות גורדון ביוני 1780. הבניין עלה באש וניזוק קשה. עלות התיקונים נאמדה ב-30,000 ליש"ט (כ-3.8 מיליארד ליש"ט, בערכי 2020). הכלא החדש הושלם לבסוף ב-1782.
הכלא נסגר בשנת 1902 ונהרס בשנת 1904. על האתר בו היה הכלא נמצא כיום בית המשפט הפלילי של לונדון, הידוע גם בתור "אולד ביילי" (על שם הרחוב שבו הוא עומד).
הוצאות להורג

ב-1783 הועבר אתר ההוצאות להורג של לונדון מטייברן לניוגייט. הוצאות להורג מחוץ לכלא – שהיה בתקופה זו הכלא המרכזי של לונדון – משכו קהל רב. היה אפשר לבקר בכלא באישור הלורד ראש העיר של לונדון או של השריף. הנידונים הוחזקו בתאים צרים שהופרדו מרחוב ניוגייט על ידי חומה עבה, והוארו רק באור עמום מהרחבה הפנימית. הגרדום עצמו הוקם מחוץ לדלת ברחוב ניוגייט. תליינים בריטיים למדו והתאמנו בניוגייט עד המאה ה-20.
החל מ-1868 הופסקו הוצאות פומביות להורג ומאז הן בוצעו בגרדום שנבנה בתוך צריף ברחבה הפנימית של הכלא, אליו הוביל שביל מרוצף אבנים, פתוח חלקית לשמיים ומקורה בסבכת ברזל. אסירים שהוצאו להורג נקברו מתחת לאבני הריצוף של השביל, וראשי התיבות של שמם נחרטו בקיר האבן הסמוך. האדם האחרון שהוצא להורג באופן פומבי (בניוגייט וכן בכל הממלכה המאוחדת) היה מייקל בארט, ב-26 במאי 1868. האדם האחרון שהוצא להורג בצריף הגרדום שבתוך ניוגייט היה ג'ורג' וולף, ב-6 במאי 1902. בסך הכל הוצאו להורג בכלא 1,169 אנשים.
אסירים ידועים

רשימה חלקית של אישים מפורסמים שהיו אסירים בניוגייט:
ג'קומו קזנובה – הרפתקן איטלקי, נאסר בגין ביגמיה.
דניאל דפו – הסופר של רובינזון קרוזו ושל מול פלנדרס (אנ') (אשר בו הדמות הראשית נולדה ואף נכלאה בניוגייט).
אמליה דאייר (אנ') – רוצחת סדרתית של ילדים ותינוקות.
לורד ג'ורג' גורדון – על שמו נקראו מהומות גורדון.
בן ג'ונסון – מחזאי, משורר ושחקן, נאסר על הריגת שחקן עמית בדו-קרב.
ירגן ירגנסן – הרפתקן ומהפכן דני.
ויליאם קיד – שודד ים שנודע בשם "קפטן קיד".
ג'ון לו – כלכלן סקוטי.
סר תומאס מלורי – שודד והמחבר המשוער של "מות ארתור".
ויליאם פן – הקווייקר אשר ייסד את מדינת פנסילבניה.
ג'ק שפרד – פורץ ידוע מהמאה ה-18 אשר הצליח להימלט מניוגייט פעמיים בטרם הוצא להורג לבסוף.
שרידים היסטוריים בפאב ויאדוקט

בפאב ויאדוקט (אנ') שברחוב ניוגייט בלונדון מצויים שרידים היסטוריים של תא בודד מבית הכלא הידוע לשמצה. התא מצוי בקומת המרתף, אך הוא נעול ונסתר מהעין. לקוחות הפאב המעוניינים בכך, יכולים לבקש מאנשי הצוות גישה אל שרידים אלה, בשעות שאינן עמוסות. עם פיינט של בירה בידם האחת, צופים המבקרים בתא צינוק קטן ומסורג בעל רצפת אבן מעוקמת ולא מסותתת, המאפשרת הצצה ומעין מסע אחורה בזמן.
הערות שוליים

↑  Timbs, John (1855). Curiosities of London: Exhibiting the Most Rare and Remarkable Objects of Interest in the Metropolis. D. Bogue. p. 697.
1 2  על פי measuringworth.com.
↑  Britton, John; Pugin, A. (1828). Illustrations of the Public Buildings of London: With Historical and Descriptive Accounts of each Edifice. Vol. 2. London. pp. 102 et seq.
↑  "Browse - Central Criminal Court". www.oldbaileyonline.org. אורכב מ-המקור ב-2015-12-22. נבדק ב-2018-07-05.
↑  Prisons and Lockups, londonlives.org
↑  Mark Jones, Peter Johnstone, 7, History of Criminal Justice, Routledge, 2011, עמ' 152, ISBN 9781437734911
↑  Viaduct Tavern, https://londonpubsgroup.camra.org.uk/
| --- | --- |
בקרת זהויות :  NLI: 987007528214405171  GND: 7534889-5  LCCN: n83301450  VIAF: 139599258   WorldCat (עם VIAF): 139599258 
תוכנית לכלא ניוגייט שפורסמה ב-1800
חצר ההתעמלות בניוגייט, 1872, מאת גוסטב דורה
הוצאה להורג בניוגייט
פעמון ההוצאה להורג של ניוגייט
דלת מן הכלא, המוזיאון של לונדון
לאיוש קמן

| --- | --- |

 לידה:  27 במרץ 1882 אויפשט, הונגריה 
 פטירה:  המאה ה־20 
 שם לידה:  Kohn Lajos 
 מדינה:  הונגריה 
 
לאיוש קמן, במקור קוֹהְן, הגרסה האוסטרית-הונגרית לכהן, בהונגרית: Kemény Lajos;‏ אויפשט, 27 במרץ 1882 – ? המאה ה-20) היה כימאי טקסטיל יהודי-הונגרי, תעשיין בעל מפעלים, בעל תואר "יועץ ממשלתי ראשי". הוא היה המייסד או ממייסדי תעשיית צביעת הטכסטיל ההונגרית המודרנית ונשיא איגוד המהנדסים של הונגריה. ניספה בשואה במועד ובמקום בלתי ידועים.
קורות חיים

לאיוש קוהן (כהן) נולד במשפחה יהודית כבנם של פטר קוהן (1834–1884), מורה מהעיר אבה בהונגריה ושל רגינה וינטרשטיין (1842–1924) סוחרת כובעים. לאחר שסיים את לימודיו בתיכון, המשיך את לימודיו במחלקה לכימיה של האוניברסיטה המלכותית הממלכתית של הונגריה למדעים שימושיים, שאותם סיים ב-1903.(אוניברסיטת בודפשט לטכנולוגיה ולכלכלה) בחופשות הקיץ עבד במפעל להדפסות על קרטון באוסטריה. מפעל זה העסיק אותו ככימאי לאחר שסיים את לימודיו. לאחר מכן נסע לגרמניה, שם קיבל עבודה באחד ממפעלי הצבע הגדולים במדינה. גרמניה הייתה אז מרכז התעשייה הכימית העולמית והמובילה בתחום זה. חברת התעשייה והמסחר להדפסה על קרטון שנוסדה בהונגריה ב-1906, הזמינה אותו מחו"ל למפעל שלה באובודה והעסיקה אותו ככימאי צבע. הוא עבד במקום זה חמש שנים כמנהל המפעל וצייד את המפעל במכונות הטקסטיל החדישות ביותר. ב-1911 הוא קנה את מפעל לצביעה בכחול בן יותר מ-100 שנה של "Finály Simon Fia", וכמה שנים לאחר מכן הקים באובודה מפעל משלו לצביעה וגימור בכחול. בנוסף למפעל עסק גם בחקלאות וניהל רפת גדולה משלו.
בשנת 1928 נבחר לאחד מחברי הנהלת לשכת המהנדסים. הוא כיהן כנשיא "האיגוד הטכני הלאומי" (איגוד המהנדסים של הונגריה) מספר פעמים. ב-1931 מונה ליועץ הראשי לממשלה.
רעייתו הייתה פרנצישקה וגנר, איתה התחתן ב-4 ביוני 1908 בטרזווארוש, בודפשט. הוא ואשתו נראו לאחרונה ב-28 באפריל 1944.
לקריאה נוספת

ביוגרפיה של לאיוש קמן (מרץ-אפריל 1929) כתב עת טכני, 1-3 גישה מקוונת (דרוש מנוי או הרשמה)
בית חרושת לצבע כחול שקיים מאה שנה (30 בינואר 1911.) תעשייה כימית, גיליון מספר 2. גישה מקוונת (דרוש מנוי או הרשמה)
הערות שוליים

↑  Az engedélyt tartalmazó BM rendelet száma/évszáma: 60426/1903 Forrás: MNL-OL 30797. mikrofilm 601. kép 2. karton Névváltoztatási kimutatások 1903. év 29. oldal 2. sor
↑  "Kohn Péterné Winterstein Regina halotti bejegyzése a Budapest III. kerületi polgári halotti akv. 839/1924. folyószáma alatt". נבדק ב-2020-01-12.
↑  Kemény Lajos kormányfőtanácsos (1931. december 1.) Műszaki Lap, 1. o. Online elérés
↑  "Házasságkötési bejegyzése a Budapest VI. kerületi polgári házassági akv. 679/1908. folyószáma alatt". נבדק ב-2020-01-12.
↑  59.358/1947. szám (1948. április 24.) Magyar Közlöny
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאיוש קמן".
ישיבת האידרא

בניין הישיבה הצמוד לרחבת הכותל המערבי. על גג המבנה עבודת אמנות שיצר יעקב אגם לזכר הנספים בשואה, 9/07
ישיבת האידרא רבה הייתה ישיבה גבוהה שהוקמה על ידי הרב הצבאי הראשי הראשון, הרב שלמה גורן, והייתה ממוקמת בסמוך לכותל המערבי. ישיבת האידרא הפסיקה את פעילותה לאחר פטירת הרב גורן. כיום מתקיים במקום כולל אברכים המסונף לישיבת מרכז הרב, ובנוסף פועלת בבניין "ישיבת נתיב אריה", בראשות הרב אהרון בינה, המיועדת לבני חו"ל.
ברוב השנים עמד הרב שלמה גורן בתור ראש הכולל. במשך כ -7 שנים עמד בראשו הרב עמנואל זרביב.
פירוש המילה אדרא בארמית היא גורן. אדרא רבא הוא חלק בספר הזוהר שבו מתואר כינוס מיוחד של רבי שמעון בר יוחאי ותלמידיו, שבו גילה רשב"י סודות.
כולל האידרא

כולל האידרא הייתה ישיבת בת של ישיבת האידרא שפעלה ביישוב הדתי חיספין שברמת הגולן. בנשיאות הכולל עמד הרב שלמה גורן.
הכולל פעל מתחילת שנות השמונים והפסיק את פעילותו (כמו "ישיבת האידרא") לאחר פטירת הרב גורן. בין תלמידי הכולל נמנו רבים שהפכו בהמשך דרכם לאישי ציבור ידועים, בהם: רב העיר צפת שמואל אליהו, השר והח"כ לשעבר הרב בני אלון, מנכ"ל רשות השידור מרדכי שקלאר, ח"כ הרב אלי בן דהן ועוד.
ערך זה הוא קצרמרבנושא ישיבות. אתם מוזמנים לתרום לוויקיפדיה ו.
כמו שאתה יודע

כמו שאתה יודע הוא שיר שכתב והלחין עוזי חיטמן והקליטה מרגלית צנעני עבור אלבומה "שמור אותי" מ־1987. ננסי ברנדס עיבד והפיק את השיר.
הצלחה

"כמו שאתה יודע" הוצג ב"פינה לשיפוטכם" כמועמד למצעד הפזמונים השבועי של רשת ג' ב־22 בדצמבר 1987. הוא צעד שישה שבועות, עד 9 בפברואר 1988, אז יצא מהמצעד. בשיאו הגיע למקום ה־18, ב־5 בינואר 1988.
מיקומי שיא

|   ‏‏‏  מצעדים שבועיים (1987–1988)> מדינה |   ‏‏‏  מצעדים שבועיים (1987–1988)> מצעד |   ‏‏‏  מצעדים שבועיים (1987–1988)> מיקום שיא |   ‏‏‏  מצעדים שבועיים (1987–1988)>  |
| --- | --- | --- | --- |
|  ישראל | רשת ג' | 18 |  |
עיבודים וגרסאות כיסוי

עוזי חיטמן הקליט את השיר, שנכלל באלבומו "עוזי שר חיטמן" מ־1994.
מייקל הרפז ביצע את השיר בהופעה בערוץ 24 ב־2011, בליווי נגנים בהם תמיר קליסקי בפסנתר ועידן אמסלם בגיטרה.
השיר נכלל במופע "בלוז אנדלוס" שהעלו תום כהן ותזמורת ירושלים מזרח ומערב (התזמורת האנדלוסית ירושלים) ב־2016, בעיבוד ובניהול מוזיקלי של כהן, בניצוח אייל מזיג, בביצוע מרגלית צנעני ובליווי זמרות מהעבריים מדימונה.
מעצב האופנה והזמר יובל כספין ביצע את השיר במסגרת מופע מחווה לעוזי חיטמן שנערך בתיאטרון הקאמרי ב־2016.
הקומיקאית והזמרת טלי אורן ביצעה את השיר במסגרת המופע "חיטמן שר חיטמן" של אוהד חיטמן ב־2022.